Document ID: 31994R3175

KOMISSION ASETUS (EY) N:o 3175/94,
annettu 21 päivänä joulukuuta 1994,
Aigeianmeren pienten saarien viljatuotteiden erityisen hankintajärjestelmän soveltamista koskevista yksityiskohtaisista säännöistä ja arvioidun hankintataseen vahvistamisesta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon Aigeianmeren pienten saarien tiettyjä maataloustuotteita koskevista erityistoimenpiteistä 19 päivänä heinäkuuta 1993 annetun neuvoston asetuksen (ETY) N:o 2019/93(1), sellaisena kuin se on viimeksi muutettuna komission asetuksella (EY) N:o 822/94(2), ja erityisesti sen 4 artiklan,
sekä katsoo, että
Aigeianmeren pienten saarien tiettyjen maataloustuotteiden erityisen hankintajärjestelmän soveltamista koskevat yhteiset yksityiskohtaiset säännöt annetaan komission asetuksessa (ETY) N:o 2958/93(3),
vilja-alan erityisten kauppatapojen huomioon ottamiseksi olisi säädettävä asetuksen (ETY) N:o 2958/93 säännöksiä täydentävistä tai niistä poikkeavista yksityiskohtaisista säännöistä,
asetuksen (ETY) N:o 2019/93 2 artiklan säännösten soveltamiseksi olisi vahvistettava Aigeianmeren pienten saarien viljatuotteiden arvioitu hankintatase vuodeksi 1995; kyseistä tasetta on mahdollista tarkistaa markkinointivuoden aikana pienten saarien tarpeiden kehityksen mukaan,
hankintajärjestelmän moitteettoman hallinnon vuoksi olisi säädettävä todistushakemusten jättöaikataulusta ja vahvistettava tukitodistusten voimassaoloaika, ja
tässä asetuksessa säädetyt toimenpiteet ovat viljan hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Aigeianmeren pienten saarien arvioituun hankintataseeseen sisältyvät yhteisöstä peräisin olevien viljatuotteiden määrät vahvistetaan asetuksen (ETY) N:o 2019/93 2 artiklan mukaisesti liitteessä.
2 artikla
Tukitodistusten voimassaoloaika päättyy niiden antokuukautta seuraavan toisen kuukauden viimeisenä päivänä.
3 artikla
Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä.
Sitä sovelletaan 1 päivästä tammikuuta 1995.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 21 päivänä joulukuuta 1994.

Labels: 18
3
17
5